આ ઉપરાંત રેલવેમંત્રી દિનેશ ત્રિવેદીએ નવ ડેમૂ અને આઠ મેમૂ ટ્રેનો શરૂ કરવાની પણ જાહેરાત કરી છે. દેશની આર્થિક રાજધાની મુંબઈમાં પણ નવી 75 લોકલ ટ્રેનો શરૂ કરવાની જાહેરાત કરી છે. તેવી જ રીતે ચેન્નઈ નેટવર્કમાં 18, કોલકાતામાં 44 નવી સેવાઓ જોડવાનો પ્રસ્તાવ રજુ કર્યો છે. આ ઉપરાંત પણ કોલકાતા મેટ્રોમાં 50 નવી ગાડીઓ દોડાવવાના પ્રસ્તાવનો પણ સમાવેશ થાય છે. તેવી જ રીતે ભારત નેપાળ વચ્ચે પણ ટ્રેન વ્યવવાર સ્થાપિત કરવા પર કામગીરી ચાલી રહી હોવાનું દિનેશ ત્રિવેદીએ જણાવ્યું હતું. ચીનની સરહદી ગતિવિધીઓને ધ્યાનમાં રાખી ઉત્તરપૂર્વિય વિસ્તારોમાં રેલવે વિકાસ સાધવામાં આવી રહ્યો હોવાનું દિનેશ ત્રિવેદીએ જણાવ્યું હતું.